L 168/30
DA
Den Europæiske Unions Tidende
3.7.2023
BILAG
Den Europæiske Unions støtte for at fremme OPCW's operationelle effektivitet — EU 2023
1.
Baggrund
I december 2003 vedtog Den Europæiske Union (EU) EU's strategi mod spredning af masseødelæggelsesvåben (EU's strategi), hvori den anerkendte den trussel, som masseødelæggelsesvåben udgør mod den internationale fred og sikkerhed.
EU's strategi understreger den centrale rolle, som konventionen om kemiske våben (CWC) og OPCW spiller i bestræbelserne på at opnå en verden uden kemiske våben.
Målene for EU's strategi supplerer målene i CWC.
EU og OPCW har siden vedtagelsen af EU's strategi fortsat samarbejdet, herunder gennem en række fælles aktioner og rådsafgørelser (1).
OPCW har modtaget konsekvent støtte fra EU i gennemførelsen af sit mandat, hvilket afspejler et fortsat engagement i fuld gennemførelse af CWC, i form af frivillige bidrag på 38,2 mio.
EUR gennem budgettet for den fælles udenrigs- og sikkerhedspolitik (FUSP) siden 2004.
OPCW glæder sig over EU's fortsatte tilsagn om at støtte OPCW i dens indsats for at opfylde konventionens mål – en verden uden kemiske våben – og dermed bidrage til international fred og sikkerhed.
OPCW, som anerkender, at der er nye udfordringer, glæder sig desuden også over EU's vedholdende interesse i at styrke sin støtte til OPCW's tekniske hold, når der efter behov ydes bistand til deltagende stater i konventionen i forbindelse med aktiv gennemførelse af kapitel II og III i EU's strategi.
Et dynamisk internationalt sikkerhedsmiljø gør OPCW's mission så relevant som nogensinde.
Den kommende femte gennemgangskonference, den nært forestående milepæl for fuldstændig tilintetgørelse af anmeldte lagre af kemiske våben samt åbningen af det nye center for kemi og teknologi (CCT) giver muligheder, men skaber samtidig udfordringer for OPCW.
For at organisationen kan bevare sin relevans i fasen efter tilintetgørelse, er strategisk engagement afgørende.
Partnerskab og støtte gennem EU's budget for den fælles udenrigs- og sikkerhedspolitik (FUSP) har vist sig at være medvirkende til at bistå OPCW med at fremme og gennemføre sine centrale mål, hvilket også forstærker virkningen af OPCW's aktiviteter.
2.
Projektformål
2.1.
Overordnede mål med projektet Det overordnede mål med projektet er at sikre sekretariatets kapacitet til at lette og forbedre de deltagende staters gennemførelse af konventionen.
En sådan støtte vil bidrage til fred og international sikkerhed gennem effektiv gennemførelse af OPCW's mandat.
Den vil også bidrage til at forhindre fornyet fremkomst af kemiske våben og samtidig fremme anvendelsen af kemi til fredelige formål.
Gennemførelsen af projektet vil, overalt hvor det er relevant i forbindelse med de foreslåede aktiviteter, tage behørigt hensyn til kønsdiversitet.
2.2.
Specifikke mål — Verificere fjernelsen af lagre af kemiske våben og anlæg til fremstilling af kemiske våben, som er underlagt de verifikati­ onsforanstaltninger, der er fastsat i CWC — Forebygge fornyet fremkomst af kemiske våben og mindske truslen om anvendelse heraf gennem ikkespredning af kemiske våben gennem anvendelse af de verifikations- og gennemførelsesforanstaltninger, der er fastsat i konventionen, som også tjener til at opbygge tillid mellem de deltagende stater — Reagere effektivt og troværdigt på anvendelsen af kemiske våben og påstande herom — Sikre beredskabet gennem levering af bistand og beskyttelse mod kemiske våben og anvendelse eller trussel om anvendelse heraf i overensstemmelse med bestemmelserne i artikel X i CWC (1) Inklusive fælles aktion 2004/797/FUSP (udløbet), fælles aktion 2005/913/FUSP (udløbet), fælles aktion 2007/185/FUSP (udløbet), afgørelse 2009/569/FUSP (udløbet) fælles aktion 2012/166/FUSP (udløbet), afgørelse (FUSP) 2015/259 (forlænget ved afgørelse (FUSP) 2018/294 og udløbet), afgørelse (FUSP) 2017/2302 (forlænget ved afgørelse (FUSP) 2019/1092, udløbet), afgørelse (FUSP) 2017/2303 (forlænget med afgørelse (FUSP) 2018/1943 og afgørelse (FUSP) 2019/2112, udløbet), afgørelse (FUSP) 2019/538 (i kraft til og med april 2023), afgørelse (FUSP) 2021/1026 (i kraft til og med august 2023) og afgørelse (FUSP) 2021/2073 (i kraft til og med december 2025).